ਕਾਲੋਕੇ
ਕਲੋਕੇ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਫੂਲ ਦੇ ਅਧੀਨ ਆਉਂਦਾ ਹੈ। ਪਿੰਡ ਕਾਲੋਕੇ ਰਾਮਪੁਰਾ ਫੂਲ ਤੋਂ ਲਗਪਗ 13 ਕਿਲੋਮੀਟਰ ਉੱਤਰ ਵੱਲ ਰਾਮਪੁਰਾ-ਸਲਾਬਤਪੁਰਾ ਮੁੱਖ ਸੜਕ ਤੋਂ ਇੱਕ ਕਿਲੋਮੀਟਰ ਹਟਵਾਂ ਹੈ। 2011 ਦੀ ਜਨਗਣਨਾ ਮੁਤਾਬਕ 170 ਘਰਾਂ ਵਾਲੇ ਪਿੰਡ ਦੀ ਆਬਾਦੀ 946 ਹੈ। ਪੁਰਸ਼ਾਂ ਦੀ ਗਿਣਤੀ 511 ਅਤੇ ਇਸਤਰੀਆਂ ਦੀ ਗਿਣਤੀ 435 ਹੈ। ਸਾਖ਼ਰਤਾ ਦਰ 65% ਹੈ ਜੋ ਕੌਮੀ ਪੱਧਰ ਦੀ ਦਰ ਤੋਂ ਤਕਰੀਬਨ 11% ਘੱਟ ਹੈ। ਇਸ ਪਿੰਡ ਵਿੱਚ ਇੱਕ ਡਾਕ ਘਰ ਹੈ। ਪਿੰਡ ਦਾ ਪ੍ਰਾਇਮਰੀ ਸਕੂਲ 1958 ਵਿੱਚ ਬਣਿਆ ਸੀ। ਇਹ ਸਕੂਲ ਅਪਗਰੇਡ ਨਹੀਂ ਹੋ ਸਕਿਆ। ਪਿੰਡ ਦੇ ਬੱਚਿਆਂ ਨੂੰ ਅਗਲੀ ਪੜ੍ਹਾਈ ਲਈ ਸੇਲਬਰਾਹ ਜਾਂ ਹਰਨਾਮ ਸਿੰਘ ਵਾਲਾ ਜਾਣਾ ਪੈਂਦਾ ਹੈ।